钦定古今图书集成/理学汇编/文学典/第010卷 > 杨慎丹铅总录 > 《五代史学史记》
## 钦定古今图书集成/理学汇编/文学典/第010卷 > 杨慎丹铅总录 > 《五代史学史记》

呜呼！自唐失其政，天下乘时，黥髡盗贼，衮冕巍峨。吴
暨南唐，奸豪窃攘。蜀险而富，汉险而贫，闽陋荆蹙，楚
开蛮服，剥剽弗堪，吴越其尢。牢牲视人，岭蜒遭刘。百
年之间，并起争雄，山川亦绝，风气不通。语曰：“清风兴，
群阴伏；日月出，爝火息，故真人作而天下同。”右六一
公《五代十国世家序》也。其文丰约中程，精彩溢目，欧
文第一篇也。李耆卿谓公之《五代史》比《顺宗实录》有
出蓝之色，似矣。然不知《五代史》本学《史记》，非学韩也。
古云“学乎其上，仅得其中。”信其然乎？